भारत सरकार

मानव संसाधन विकास मंत्रालय

उच्चतर शिक्षा विभाग

**राज्‍य सभा**

अतारांकित प्रश्‍न संख्‍या : 2147

उत्‍तर देने की तारीख : 12 मई, 2016

**योग शिक्षकों के लिए राष्ट्रीय पात्रता परीक्षा**

**2147. श्री अनिल देसाईः**

क्या मानव संसाधन विकास मंत्री यह बताने की कृपा करेंगे किः

(क) क्या योग पैनल ने महाविद्यालयों तथा विश्वविद्यालयों में इस अकादमिक वर्ष से योग

की शिक्षा देने के लिए राष्ट्रीय पात्रता परीक्षा (नेट) की बात की है;

(ख) यदि हां, तो इस पैनल की सिफारिशों का ब्यौरा क्या है; और

(ग) क्या मंत्रालय तथा यू॰जी॰सी॰ ने इन सिफारिशों की समीक्षा की है, यदि हां, तो इस पर मंत्रालय की क्या प्रतिक्रिया है?

**उत्‍तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क) और (ख): विश्वविद्यालयों में योग शिक्षा पर सरकार द्वारा प्रोफेसर एच. आर. नागेन्द्र, कुलाधिपति, स्वामी विवेकानंद योग अनुसंधान संस्थान, बेंगलुरू की अध्यक्षता में दिनांक 15 जनवरी, 2016 को गठित समिति ने विश्वविद्यालय और कॉलेज स्तर पर योग संकाय के लिए सहायक प्रोफेसर स्तर की नियुक्ति हेतु राष्ट्रीय पात्रता परीक्षा (नेट) की सिफारिश की है। समिति ने सिफारिश की है कि योग कला और विज्ञान में नेट परीक्षा को आयोजित करने संबंधी नेट विषय-वस्तु को अंतिम रूप देने के लिए एक उप-समिति नियुक्त की जाए।

(ग): समिति की सिफारिशों की जांच की जा रही है।

\*\*\*\*\*\*